invalid@example.com (绿城风景), 绿城风景
Tue, 07 Apr 2026 03:45:42 +0000
书香门第

《 愚公在水东 》

愚公移山因资费浩繁，终罢其役。近乃徙居水东圩寓旧城之中，见新筑之衢，沥青甫敷，东修一隙，西补一隅，凹凸不平。尤甚者，污井之口，辄卑于路面数寸，崎岖坎坷，不异故山之径，心甚怏怏。

一日，过东阳街，瞻彼道路，状若其父昔所著百结鹑衣，百补千损不禁感慨系之。旁有智叟老而诮之曰：“天下何处不可居？何独来此水东圩？道途洼陷，复多秽气。”

夜分，愚公筹思竟夕，决意暂不他徙，留居水东以治其路。与邑中黎庶同心戮力，整饬道途。此世不成，则付之后世，子子孙孙，赓续不辍，务使文明城邑之名，永保弗替。

是日，智叟又出鄙陋之策，谓水东之男女频繁逛街，践踏途路，以致路面破损。乃倡言令男女分单双日出行，冀以减损道路之磨损。
愚公闻其言，抚掌大笑，谓智叟曰：“汝此高见，何不竞选区长之位乎？”